El Castell d'Alaquàs vibra amb els concerts del violí anomenat Il Cremonense
10/03/2003 21:13:00

# El Castell d'Alaquàs vibra amb els concerts del violí anomenat Il Cremonense

*   10/03/2003 21:13:00
*   [Imprimir](#)
*   Compartir
*    https://www.alaquas.org/documento.asp?id\_do=8453

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8453%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20vibra%20amb%20els%20concerts%20del%20viol%C3%AD%20anomenat%20Il%20Cremonense)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8453/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8453/8453_Form_4.jpg)](https://www.alaquas.org/ficheros/documentos/2003/2/8453/8453_Form_10.jpg "<a href='https://www.alaquas.org/ficheros/documentos/2003/2/8453/8453_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs vibra amb els concerts del violí anomenat Il Cremonense</a>")

Aquest instrument del segle XVIII va estar cedit per als concerts per il Comune de Cremona

El claustre del Castell-Palau d'Alaquàs va acollir les passades nits del divendres 7 i dissabte 8 de març, dos de les actuacions que més expectació han causat en la ciutat des de l'obertura del monument, els concerts amb el violí anomenat Il Cremonenese, una peça que el mestre italià Stradivari va realitzar l'any 1715.

El seu particular so, gràcies a la especial curvatura de l'instrument, va mantindre expectants les 700 persones que van assistir als concerts. Antonio Di Lorenzi, primer violí solista de l'orquestra La Camerata di Cremona, va ser l'encarregat de tocar aquest magnífic instrument. Va estar acompanyat per Eleonora Carapella, al piano. Els músics van oferir en primer lloc dues peces de la Sonata en Mi menor KV 304 per a violí i piano de W.A Mozart, seguit per tres peces de la Sonata per a violí i piano de P.Hindemith i finalment quatre peces de la Sonata en La major per a violí i piano de C.Franck. La gran acollida del públic va fer que els artistes dedicaren posteriorment una nova peça italiana.

Il Cremonense, considerat un dels més perfectes instruments musicals del món, va estar cedit per als concerts per il Comune de Cremona, arran de l'agermanament que uneix aquesta ciutat italiana amb Alaquàs. L'instrument, valorat en 4,5 milions d'euros, va estar custodiat en tot moment des de la seua arribada a l'aeroport de Manises i el seu trasllat a un banc de la localitat, i posteriorment al Castell per als assatjos i les actuacions.

El violí va vindre acompanyat pel seu conservador, Andrea Mosconi, que no es va separar d'aquesta peça en cap moment, i la més alta representació del Comune di Cremona, el seu Síndaco, Paolo Bodini i l'assesori ai labori publici ed impianística espórtica, commercio, ed artigianato di servizio, promozione turística, Luigi Baldani.

Il Cremonense, que va viatjar a Alaquàs de manera excepcional, ha tornat al seu lloc habitual, la Sala del Violini del Palazzo del Comune di Cremona, després d'haver oferit dues actuacions úniques al Castell d'Alaquàs.